text: » Protecció Civil activa l'emergència 2 del Neucat | EL9NOU.CAT
  Protecció Civil activa l'emergència 2 del Neucat
  La Direcció General de Protecció Civil de la Generalitat (DGPC) ha activat l'emergència 2 del Pla Neucat i demana a la ciutadania que si no és estrictament necessari no surti de Barcelona en direcció Nord, a causa del temporal.
  08/03/2010 | 18:55
  11969.jpg |
  El Departament d'Interior recorda la recomanació de no circular, extremar les precaucions i evitar realitzar activitats a l'aire lliure enfront del temporal que afecta Catalunya. La DGPC manté activada la fase d'alerta del Pla de Protecció Civil de Catalunya (Procicat), per l'estat de la mar, del vent i risc d'allaus.
  Segons el SMC, fins a les 19 hores la previsió del SMC indica que les nevades poden afectar cotes de 200 m a Osona i el Ripollès en una probabilitat superior al 70%. Fins a la 1 de la matinada, es manté el mateix grau de probabilitat per aquestes dues comarques.
  D'altra banda, el Servei Meteorològic de Catalunya ha emés un avís de Nivell 2, vigent fins a les 01.00 hores de la matinada següent. Segons aquest avís, s'esperen gruixos superiors als 20 cm. d'alçada en cotes superiors als 600 metres en grau de Probable Osona i el Ripollès.